***CONTRACT PRESTĂRI SERVICII***

 **Servicii revizuire audit energetic pentru clădirea Căminului Școală Slobozia CP5- clădire școală și clădire sală de sport Școala Profesională Specială ”Ion Teodorescu”) pentru obiectivul ”Creșterea eficienței energetice a Căminului Școală Slobozia CP5- clădire școală și clădire sală de sport (****Școala Profesională Specială”Ion Teodorescu” Slobozia)**

**Nr.\_\_\_\_\_\_\_\_\_\_\_ /\_\_\_\_\_\_\_\_\_\_2020**

**Părţile**

În temeiulLegii nr. 98/2016 privind achizițiile publice și a HG nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru s-a încheiat prezentul contract de prestări de servicii.

**Între:**

**JUDEŢUL IALOMIŢA**, persoană juridică de drept public cu sediul în Municipiul Slobozia, Piaţa Revoluţiei, nr.1, jud. Ialomiţa, telefon nr. +40 243.230.200; +40 243.230.201, fax nr. +40 243.230.250; +40 243.232.100; cod fiscal 4231776, cod IBAN RO09TREZ24A670330710130X, deschis la Trezoreria Municipiului Slobozia, cod poştal 920032, e-mail: cji@cicnet.ro, reprezentat prin domnul **VICTOR MORARU, Preşedintele Consiliului Judeţean Ialomiţa**, în calitate de **ACHIZITOR** pe de o parte,

**și**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_jud.\_\_\_\_\_\_\_\_\_\_\_\_\_\_\_\_, tel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-mail\_\_\_\_\_\_\_\_\_\_\_\_\_\_\_\_\_\_\_\_\_\_, C.U.I. \_\_\_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria \_\_\_\_\_\_\_\_\_\_\_\_\_\_\_, reprezentată legal prin dl.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, în calitate de **PRESTATOR,** pe de altă parte.

2.**Definiţii**

2.1. - În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - (art.1351, alin.(2) Cod Civil) – este orice eveniment extern, imprevizibil, absolut invincibil și inevitabil
6. **ofertă** - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică. Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire;
7. **caiet de sarcini** – document ce conţine în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante. Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurător, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului,tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea.
8. **propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare și comerciale corespunzătoare satisfacerii cerinţelor solicitate prin documentaţia de atribuire;
9. **durata contractului** – limitele de timp în care contractul produce efecte juridice (de la data încheierii până la data semnării contractului de finanțare sau respingerii, dar nu din vina exclusivă a prestatorului;
10. **obiectul contractului** - executarea și finalizarea serviciilor definite în caietul de sarcini;
11. **zi** - zi calendaristică; lună-lună calendaristică, an - 365 de zile.

3.**Interpretare**

3.1.În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2.Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

4. **Obiectul principal al contractului**

4.1. Prestatorul se obligă să presteze servicii de revizuire a auditului energetic pentru clădirea Căminului Școală Slobozia CP5- clădire școală și clădire sală de sport (Școala Profesională Specială”Ion Teodorescu” Slobozia) pentru obiectivul ”Creșterea eficienței energetice a Căminului Școală Slobozia CP5- clădire școală și clădire sală de sport (Școala Profesională Specială”Ion Teodorescu” Slobozia), cu respectarea tuturor condițiilor impuse prin caietul de sarcini, în perioada convenită şi în conformitate cu obligaţiile asumate prin prezentul contract.

5.**Preţul contractului**

5.1.Preţul convenit pentru îndeplinirea contractului, plătibil prestatorului de către achizitor, conform \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SICAP este de \_\_\_\_\_\_\_\_\_\_\_\_\_\_\_ **lei,** la care se adaugă **T.V.A 19%**. în valoare de \_\_\_\_\_\_\_\_\_\_\_\_\_ lei, valoarea totală a contractului fiind de \_\_\_\_\_\_\_\_\_\_\_\_\_lei.

5.2.Preţul este ferm pe toată perioada contractului şi nu se poate modifica.

6.**Durata contractului**

**6.1.**Elaborarea documentației prevăzută la pct. 4.1. se realizează și predă în termen de 20 de zile calendaristice, de la data primirii ordinului de începere a serviciilor.

6.2.Contractul este valabil pe toată perioada de elaborare a documentației, de la data semnării contractului de ambele părţi, până la data la care cererea a parcurs toate etapele de evaluare, proiectul a fost declarat eligibil și propus pentru finanțare și s-a semnat contractul de finanțare/s-a respins, dar nu din vina exclusivă a prestatorului.

7. **Documentele contractului**

7.1. Documentele contractului sunt:

- caiet de sarcini;

- detaliu cumparare directă atribuită din catalogul electronic SEAP

- dovada constituirii garanției de bună execuție a contractului ;

8.**Obligaţiile prestatorului**

**8.1**.a) Prestatorul se obligă să presteze serviciile în conformitate cu normele legale în vigoare la standardele şi/sau performanțele prezentate în caietul de sarcini**.**

 b) În cazul în care, după verificarea documentaţiei tehnice de către comisia achizitorului, în termenul prevăzut la 9.1 se constată că este necesară efectuarea unor modificări, prestatorul le va efectua fără costuri suplimentare, în termen de maxim **3 zile** **lucrătoare** de la notificarea de către achizitor. În urma verificării de către achizitor a documentației, acesta ***se returnează doar o singură*** dată prestatorului pentru remedierea deficiențelor constatate.

Documentația refăcută este analizată de comisie în termen de două zile lucrătoare de la transmitere și după caz, se recepționează sau se returnează spre remediere.

În situația în care documentația refăcută este analizată de comisie și se returnează spre remediere prestatorului, se vor percepe penalități de 2% pe zi aplicat asupra valorii fără TVA a obligaţiilor neonorate la termenele stabilite, începând cu ziua următoare primirii procesului verbal de returnare și până în ziua stingerii obligaţiei, inclusiv.

 c) Prestatorul se obligă să realizeze alte modificări şi completări ale documentației, fără alte costuri suplimentare, în afara celor solicitate la recepție astfel:

- la cererea autorității competente şi în funcție de prevederile condițiilor specifice de accesare a fondurilor în cadrul apelului de proiecte;

- în cazul în care se constată deficiențe sau neclarități de către următorii prestatori de servicii (expert tehnic, proiectant), până la depunerea și acceptarea cererii de finanțare, prestatorul are obligația de a rectifica în 5 (cinci) zile lucrătoare aceste deficiențe sau neclarități, fără a solicita costuri suplimentare fată de valoarea ofertată a contractului, pentru *Programul Operaţional Regional 2014- 2020, axa prioritară 3-Sprijinirea tranziţiei către o economie cu emisii scăzute de carbon, prioritatea de investiţii 3.1-Sprijinirea eficienţei energetice a gestionării inteligente a energiei şi a utilizării energiei din surse regenerabile în infrastructuri publice, inclusiv în clădirile publice şi în sectorul locuinţelor****-*** Operațiunea B*-Clădiri Publice,* apelul de proiecte cu titlul POR/2020/3/3.1/b/2/NE, SE, SM;

-orice modificare ale actelor normative în vigoare vor fi preluate și ulterior, documentațiile vor fi realizate conform acestor prevederi.

**8.2.**Prestatorul se obligă să revizuiască auditul auditul energetic pentru întreaga clădire. Performanța energetică a clădirii se va exprima, în principal prin următorii indicatori de performanță :

* clasa energetică ;
* consumul total specific de energie ;
* indicele de emisii echivalent CO2

**8.3.** De asemenea, auditorul energetic, în baza măsurilor necesare prevăzute pentru atingerea consumului specific, va evidenția și următorii indicatori :

- consumul total anual de energie primară (kwh/an)

- consumul anual specific de energie pentru de energie pentru încălzire (kwh/mp/an)

- consumul anual specific de energie (kwh/mp/an)

- indicele de emisii echivalent CO2 (kg CO2/m2/an)

**8.4.**În cadrul Raportului de audit energetic care va fi revizuit se vor prevede măsurile necesare pentru atingerea unui consum specific de energie pentru încălzire conform zonării climatice a României pentru perioada de iarnă, soluții privind eficientizarea iluminatului și a procesului de încălzire a apei.

**8.5**.În realizarea revizuirii raportului de audit energetic se va ține cont de tipurile de lucrări permise și specificate în Ghidul Solicitantului – Condiții specifice de accesare a fondurilor în cadrul apelului de proiecte cu titlul POR/2020/3/3.1/b/2/NE, SE, SM., care poate fi consultat pe site-ul http://www.inforegio.ro/ro/axa-prioritara-3/apeluri-lansate/815-ghid-specific-3-1-b-por-2020-3-3-1-b-2-ne-se-sm, astfel încât proiectul să corespundă criteriilor prevăzute de ghid.

**8.6.**Raportul de audit energeticrevizuit va urmări să corespundă prevederilorAnexei 3.1.B-3c- *Elemente relevante pentru punctarea subcriteriului 4.1 din Grila de evaluare tehnică şi financiară aferentă Cererii de finanţare pentru fiecare clădire în parte*din Ghidul Solicitantului. Condiții specifice de accesare a fondurilor în cadrul apelurilor de proiecte cu titlul POR/2020/3/3.1/b/2/NE, SE, SMce va cuprinde:

* fişa de analiză termică şi energetică revizuită;
* certificatul de performanţă energetică revizuit.

**8.7.**Auditorul energetic analizează și revizuiește primul certificat de performanţă energetică, cu evidenţierea consumului anual specific de energie calculat pentru încălzire, corespunzător stării tehnice iniţiale a corpului de clădire.

**8.8.*Raportul de*** ***Audit energetic revizuit se predă beneficiarului, pe suport de hârtie în 3 exemplare, precum şi în format electronic -CD (CD în format PDF, scanat cu semnături și format electronic editabil (word/excell, după caz).***

**8.9.**Achizitorul va avea dreptul de a utiliza raportul de audit energetic revizuit după verificare și aprobare pentru următoarele faze ale proiectului.

**8.10.1.** Prestatorul se obligă să despăgubească achizitorul împotriva oricăror:

- reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) şi

- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din culpa achizitorului.

**8.10.2.** Despăgubirile precizate mai sus se datorează doar daca sunt produse din culpa prestatorului şi se referă doar la acest contract.

**8.11.**(1)Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

 (2)Prestatorul se obligă să supravegheze şi să răspundă pentru calitatea serviciilor prestate, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract.

**8.12.** Prestatorul este pe deplin responsabil pentru execuţia serviciilor înăuntrul termenelor stabilite prin prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.13.**Prestatorul se obligă să presteze serviciile în conformitate cu cerinţele achizitorului şi legislaţia în vigoare.

**9.Obligaţiile achizitorului**

**9.1.**Achizitorul se obligă să recepţioneze serviciile prestate, în termen de **5 zile lucrătoare** de la primirea documentației potrivit procesului verbal de predare-primire privind auditul energetic revizuit în condițiile pct. 6.1 și 12.2. În acest termen achizitorul se poate prevala de prevederile pct. 8.1. b).Recepția se va realiza de către o comisie numită prin notă de serviciu și se va materializa într-un porces-verbal de recepție fără obiecțiuni.

**9.2.**În conformitate cu prevederile legislației în vigoare, achizitorul se obligă să plătească preţul serviciilor către prestator în termen de **30 zile** de la data primirii facturii sau a oricărei alte cereri echivalente de plată după verificarea documentelor justificative, de către persoana desemnată de achizitor şi pe bază de proces verbal de recepţie.

**9.3.**Achizitorul va pune la dispoziție, la solicitarea scrisă a prestatorului, orice informații pe care le deține, necesare elaborării auditului energetic.

**9.4.**Decontarea serviciilor prestate se va face pe baza facturilor emise de prestator, astfel:

* 30% la finalizarea serviciului de revizuire a auditului energetic numai după

semnarea Procesului-verbal de recepție, ***fără obiecțiuni;***

* 70% după parcurgerea etapelor de evaluare a cererii de finanțare și semnarea contractului de finanţare sau respingerea cererii de finanțare în cazul în care motivele respingerii nu sunt din vina exclusivă a prestatorului.

**10.** **Sancţiuni pentru neîndeplinirea culpabilă a obligaţiilor**

**10.1.**Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de **2% pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.2.**Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de **2% pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.3.**Achizitorul este exonerat de plata penalizărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.

**10.4**.Nerespectarea obligaţiilor asumate prin prezentul contract de către una dintre părţi, în mod culpabil , dă dreptul părţii lezate de a considera contractul reziliat de drept şi de a pretinde plata de daune-interese.

**10.5.**Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.6.**Nerealizarea în totalitate a obiectivului contractului, din vina exclusivă a prestatorului, dă dreptul achizitorului la daune interese ce vor fi calculate la nivelul a **10 %** din valoarea contractului fără T.V.A.

**10.7.**Neexecutarea prevederilor contractuale în mod culpabil, dă dreptul achizitorului, în condițiile art. **1553 alin (2**) partea finală din Codul Civil, să rezilieze de drept contractul, fără altă formalitate și fără intervenția instanțelor de judecată.

**11.Garanţia de bună execuţie a contractului**

**11.1.**Prestatorul are obligaţia de a constitui garanţia de bună execuţie în termen de maxim **5 zile lucrătoare** de la data semnării contractului.

**11.2.**Prestatorul se obligă să constituie garanţia de bună execuţie a contractului în cuantum de **\_\_\_\_\_\_\_\_\_\_\_\_\_** lei, reprezentând **10 %** din preţul contractului, fără T.V.A, în conformitate cu prevederile art.39-41 din H.G. nr.395/2016 .

**11.3**.Neprezentarea dovezii de constituire a garanţiei de bună execuţie în termenul stabilit la pct. 11.1, dă dreptul achizitorului să rezilieze contractul.

**11.4.**Achizitorul se obligă să restituie garanţia de bună execuţie în conformitate cu prevederile art.42 din H.G. nr.395/2016, dacă nu a ridicat până la acea dată pretenţii asupra ei.

**11.5.**Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.****Recepţie şi verificări**

**12.1.**Achizitorul prin reprezentanţii săi împuterniciţi, are dreptul de a verifica modul de prestare a serviciilor.

**12.2.**Predarea, respectiv primirea documentaţiei se va realiza pe bază de proces-verbal, semnat de părţile contractante în termenul prevazut la pct 6.1. sau 8.1.b) după caz.

**12.3.**Recepţia se va executa după predarea documentație cu respectarea termenelor de la pct. 6.1; 8.1. b), 9.1, după caz.

Decontarea serviciilor se va face numai după semnarea procesului verbal de recepţie, FARĂ OBIECŢIUNI, pe baza de factură emisă de prestator.

**13.****Începere, întârzieri prestări servicii**

**13.1.**Prestatorul are obligaţia de a începe prestarea de la data primirii ordinului de începere a serviciilor**.**

**13.2.**În cazul în care prestatorul realizează întârzieri, care nu sunt din vina sa exclusivă, părţile vor stabili de comun acord prelungirea perioadei de prestare a serviciului, prin încheierea unui act adiţional.

**14.****Ajustarea preţului contractului**

**14.1.**Pentru serviciile prestate, plata datorată de achizitor prestatorului este prețul declarat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SICAP, anexă la contract.

**14.2.**Preţul contractului **nu** **se ajustează,** cu excepţia situaţiilor în care:

 a) intervin modificărilegislative care fac executarea excesiv de oneroasă;

 b) executarea contractului a devenit excesiv de oneroasă datorită unei schimbări excepționale a împrejurărilor care ar face vădit injustă obligarea prestatorului la executarea obligatiilor.

**15.** **Amendamente**

**15.1.** Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe imprevizibile ce nu au putut fi prevăzute la semnarea contractului

**16.** **Cesiunea**

**16.1.** Prestatorului îi este interzisă cesiunea prezentului contract.

**17. Dreptul de proprietate intelectuală**

**17.1.** Orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate compilate sau realizate de Prestator, sau de personalul său salariat ori contractat în executarea contractului de servicii vor fi proprietatea achizitorului. După încetarea contractului de servicii, prestatorul va remite toate aceste documente şi date achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu contractul de servicii fără acordul scris în prealabil al achizitorului.

**17.2.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în prestarea Contractului de Serviciivor fi proprietatea Achizitorului, care le va putea utiliza aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**18. Forţa majoră**

**18.1.** Forţa majoră se constată de către o autoritate competentă.

**18.2.**Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**18.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**18.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5.** Dacă forţa majoră acţionează sau se estimează că va acţiona o perioadă mai mare de 15 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**19.** **Soluţionarea litigiilor**

**19.1.** Achizitorul şi prestatorul vor depune toate eforturile pentru a rezolva pe cale amiabilă, prin negociere, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**19.2.** Dacă, după 5 de zile de la începerea acestor negocieri, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la domiciliul achizitorului , potrivit dreptului comun.

**20.** **Clauza de confidenţialitate**

**20.1.** Prestatorul se obligă să păstreze pe toată durata de executare a prezentului contract, precum şi pe o perioadă de 1 an de la încetarea acestuia, confidenţialitatea asupra datelor, informaţiilor şi documentelor referitoare la activitatea achizitorului care îi vor fi transmise în vederea realizării obiectului prezentului contract, cu excepţia celor care prin natura lor sunt publice sau destinate publicului.

**20.2.** Obligaţia de păstrare a confidenţialităţii menţionată la pct. 20.1. încetează dacă intervine una dintre următoarele situaţii:

1. acordul părţilor;
2. datele, informaţiile, documentele menţionate anterior sunt accesibile publicului sau devin accesibile publicului pe altă cale decât prin încălcarea prezentului contract;
3. dezvăluirea datelor, informaţiilor şi/sau accesul la documentele menţionate anterior sunt cerute printr-un act oficial al unei autorităţi administrative sau judecătoreşti, act emis în îndeplinirea obligaţiilor legale ale respectivei autorităţi şi cu respectarea tuturor cerinţelor legale.

**21.**  **Rezilierea contractului**

**21.1.** Achizitorul îşi rezervă dreptul de a rezilia contractul, în mod unilateral, în situaţia în care interesul Județului Ialomița,impune acest lucru sau în alte situaţii similare prin notificarea prestatorului , în termen de 5 zile înaintea rezilierii.

**21.2.** Încetarea contractului se poate realiza şi prin acordul de voinţă al părţilor.

**22.** **Comunicări**

**22.1.** Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**22.2** Orice document scris indiferent de forma de comunicare trebuie înregistrat atât în momentul transmiterii, cât şi în momentul primirii.

**22.3.** Comunicările între părţi se pot face şi prin fax sau e-mail, cu condiţia confirmării în scris a primirii comunicării.

**23.** **Legea aplicabilă contractului**

**23.1.** Contractul va fi interpretat conform legilor din România.

Părţile au înţeles să încheie astăzi, \_\_\_/04/2017, prezentul contract în două exemplare originale, câte unul pentru fiecare parte.

|  |  |
| --- | --- |
| **ACHIZITOR:****JUDEŢUL IALOMIȚA****PREŞEDINTELE, CONSILIULUI JUDEŢEAN****IALOMIŢA,****VICTOR MORARU** | **PRESTATOR :****AMINISTRATOR,** **\_\_\_\_\_\_\_\_\_\_\_\_\_\_\_\_\_\_\_**  |
| Direcția Buget FinanțeDirector Executiv Adj,Mihaela MOROIANU |  |
| Viză C.F.P., |  |
| Direcția Coordonare OrganizareDirector Executiv,Ionica BĂICOIANU |  |
| Avizat pentru legalitate,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Direcția Achiziții și PatrimoniuDirector Executiv,Gheorghe PROCA |  |
| Direcția de Investiții și Servicii PubliceDirector Executiv,Cristian VLAD |  |